Bakonycsernyei Közös Önkormányzati Hivatal Jegyzője

8056 Bakonycsernye, Rákóczi u. 83.

<Tel:22/413-001>

e-mail:pm.bakonycsernye@morterseg.hu

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ELŐTERJESZTÉS**

**2015/2016. tanítási évre vonatkozó általános iskolai beiratkozási időről**

**Jogszabályi háttér:**

A nevelési, oktatási intézmények működéséről és a köznevelési intézmények névhasználatáról szóló 20/2012.(VIII.31.) sz. EMMI rendelet.

Tisztelt Képviselő-testület!

Az általános iskola 2013. január 1-től már nem az önkormányzat, illetve a Kistérségi Társulás fenntartása alatt áll, így a beiratkozási időszakot sem a képviselő-testület határozza meg, hanem Klebelsberg Intézményfenntartó Központtal történt egyeztetést követően a Kormányhivatal.

Dr. Simon László kormánymegbízott úr hirdetményében az általános iskolai beiratkozás időpontját

**2015. április 16-án 8-19 óráig,**

**2015. április 17-én 8-18 óráig határozta meg.**

A beiratkozási időpontról készült hirdetményt a Fejér Megyei Kormányhivatal hivatalos honlapján közzé tette, továbbá írott formában részemre megküldte, mely alapján a képviselő-testületet tájékoztattam, továbbá a hirdetményt a bakonycsernye.hu honlapon, továbbá a hivatal hirdetőtábláján megjelentettem.

Kérem tájékoztatom szíves tudomásul vételét.

HATÁROZAT TERVEZET

Bakonycsernye Község Önkormányzat Képviselő-testülete, a Fejér Megyei Kormányhivatal által meghatározott, 2015/2016. tanítási évre vonatkozó általános iskolai beiratkozás időpontjáról szóló tájékoztatót tudomásul veszi.

Határidő**:** 2015. március 17.

Felelős: jegyző

Bakonycsernye, 2015. március 13.

Fidrich Tamásné

jegyző