Bakonycsernye Község Polgármestere

8056 Bakonycsernye, Rákóczi u. 83.

<Tel:22/413-001>

e-mail:pm.bakonycsernye@morterseg.hu

**ELŐTERJESZTÉS**

**A Móri Többcélú Kistérségi Társulás által fenntartott Zengő Óvoda Egységes Óvoda- Bölcsőde 2015/2016 nevelési év beiratkozási időpontjának tudomásul vételéről**

**Jogszabályi háttér:**

A nevelési, oktatási intézmények működéséről és a köznevelési intézmények névhasználatáról szóló 20/2012.(VIII.31.) sz. EMMI rendelet 20.§ (1) bek. alapján a Móri Többcélú Kistérségi Társulás, mint a Zengő Óvoda Egységes Óvoda- Bölcsőde fenntartója meghatározza az óvodai beiratkozások időpontját. Ezt a fenntartó minden településen köteles nyilvánosságra hozni a jelentkezést megelőző 30 nappal.

A nemzeti köznevelésről szóló 2011. évi CXC. tv. 45. § (1) bekezdése szerint minden gyermek köteles az intézményes nevelés-oktatásban részt venni, tankötelezettségét teljesíteni. A gyermek 3. életévének betöltése után óvodai nevelésben részesül.

A Móri Többcélú Kistérségi Társulás Tanácsa a fenntartásban lévő Zengő Óvoda Egységes Óvoda- Bölcsőde beíratási időpontjának

**2015. április 16-17. (csütörtök-péntek) 8.00 órától 17.00 óráig**

javasolja minden intézményben.

A fenntartó az óvodai beiratkozás idejét 30 nappal (2015. március 17-én) a beiratkozás előtt a szülők részére nyilvánosságra hozza.

A hirdetmény tartalmazza:

* az óvodai felvételről, az óvodai jogviszony létestéséről, a nevelési év meghatározásáról,
* az óvodai beiratkozás időpontjának meghatározásáról,
* a gyermek óvodai beíratáshoz szükséges köziratokról, dokumentumokról,
* az óvodáztatási kötelezettség nem teljesítése esetén alkalmazható jogkövetkezményekről,
* az integráltan nevelhető sajátos nevelési igényű gyermekek óvodai felvételéről, a nevelésükről
* az alapító okiratuk szerint jogosult óvodákról és elérhetőségükről,
* az óvoda felvételi körzetéről szóló tájékoztatást,
* az óvodai felvételről meghozott döntés közlésének határnapját, amely legkésőbb a beiratkozásra kiírt utolsó határnapot követő huszonegyedik munkanap,
* jogorvoslati eljárás szabályait.

HATÁROZAT TERVEZET

Bakonycsernye Község Önkormányzat Képviselő-testülete, mint a Bakonycsernye közigazgatási területén működő, a Móri Többcélú Kistérségi Társulása által fenntartott Zengő Óvoda Egységes Óvoda- Bölcsőde beiratkozási időpontjának a Társulási Tanácsa a nevelési-oktatási intézmények működéséről és a köznevelési intézmények névhasználatáról szóló 20/2012. (VIII.31.) EMMI rendelet 20.§ (1) bekezdése alapján történő meghatározását az alábbiak szerint tudomásul vesz:

Óvodában: 2 éves kortól (bölcsődés), 3-5 éves korú gyermekek részére (óvodás)

**2015. április 16-17. (csütörtök-péntek) 8.00 órától 17.00 óráig.**

A fenntartó az óvodai beiratkozások idejét 2015. március 17-ig nyilvánosságra hozza.

Határidő**:** 2015. március 17.

Felelős: polgármester

Bakonycsernye, 2015. március 13.

Turi Balázs

polgármester