Bakonycsernye Község Polgármestere

8056 Bakonycsernye, Rákóczi u. 83.

<Tel:22/413-001>

e-mail:pm.bakonycsernye@morterseg.hu

E L Ő T E R J E S Z T É S

A Bakonycsernyei Általános Iskolásokért Alapítvány által bérelt Balatonszepezdi Ifjúsági Tábor

felújításával kapcsolatban beérkezett bérleti díj beszámítási kérelemre

Melléklet:

- Alapítvány kérelme 1 pld.

Vállalkozói díjbecslés 1 pld.

Tisztelt Képviselő-testület!

Az önkormányzat kizárólagos tulajdonát képezi a Balatonszepezdi Ifjúsági Tábor földterülete, a raja lévő 2 db „tanári” faház, valamint a főépület (női, férfi vizesblokkal, konyhával, konyhai helységekkel és az étkező-közösségi térrel).

A Móri Többcélú Kistérségi Társulás tulajdonát képezi a 2006. évben, a Társulás által benyújtott pályázatból épített faház, melynek Bakonycsernye Község Önkormányzata általi használatára az Önkormányzata és a Társulás szerződést kötött.

A Tábort 2013. évben az önkormányzat 5 éves időtartamra pályáztatási eljárás eredményeként bérbe adta az Alapítvány részére, aki az elmúlt időszakban a szerződésben foglaltaknak megfelelően „jó gazda” módjára gondozta, rendezte a tábor területét és felépítményeit.

Mind a tavalyi, mind az idei szezon előtt az Alapítvány jelezte, hogy felmerültek olyan kiadások, amelyek véleményük szerint a tábor rendeltetésszerű használatát akadályozzák.

Az elmúlt években a képviselő-testület megvizsgálta ezen költségtételeket és egy alkalommal 214.568 Ft-al, majd 226.030 Ft-al járult hozzá a lakbérbeszámításhoz, melyről az Alapítvány számlákkal igazoltan el is számolt.

Az idei évben érkezett kérelmükben viszont olyan tételek is szerepeltek, melyek kivitelezhetőségét célszerű volt műszaki szakemberrel felméretni, s egyben árajánlatot bekérni, így 2015. március 12-én az önkormányzat, az Alapítvány és a vállalkozó részéről egy közös bejáráson vettünk részt, ahol az Alapítvány Elnöke feltárta a véleményük szerinti problémákat.

A műszaki szakértő ezt feltérképezte, s az előterjesztés mellékletét képező ajánlatot tette meg.

A Balatonszepezdi tábor az önkormányzat üzleti vagyontárgya, annak hasznosítása nem kötelező feladatellátásából adódik, viszont a rendeltetésszerű használatot biztosítani kell.

Míg a nem üzleti vagyonból származó bevételt az adott ingatlanra kell vissza fordítani, az üzleti vagyonnál viszont a hasznosítással megállapított bevételt úgy kell kalkuláni, hogy abból az önkormányzatnak a ráfordításon túli bevétele is maradjon.

A tábor bérleti díja évi 500.000 Ft+ áfa összeg. Ebből a képviselő-testület a költségvetés tárgyalása során 150.000 Ft-ot az általános iskolás gyermekek táborozása során felmerülő szabadidős programjainak fedezésére határolt el.

A fennmaradó összegből a tábor rendeltetésszerű használatának biztosítására, továbbá felhalmozandó üzleti bevételre kellene szert tenni.

A helyszíni bejárás során feltárt hiányosságok nagy része viszont igazolt hiányosság, kisebb részben esztétikai, így a táboroztatási támogatás költségeivel csökkentett, azaz bevételből megmaradt 485.000 Ft-nak teljes összegét a tábor felújítási munkálatainak fedezésére javaslom fordítani.

Mivel az árajánlat 3 db faház felújítási munkálatait tartalmazza, amelynek kiadásai meghaladják a vagyontárgyból származó bevételt, így kérem a Tisztelt Képviselő-testületet, hogy rangsorolja az elvégzendő munkanemeket.

HATÁROZAT TERVEZET

Bakonycsernye Község Önkormányzat Képviselő-testülete, a tulajdonát képező, de a

Bakonycsernyei Általános Iskolásokért Alapítvány bérleményében lévő Balatonszepezdi

Ifjúsági Tábor felújítási munkálataira a tábor bérleltéből származó bruttó 485.000 Ft-ot biztosít, melynek összegét a faházak vizesblokkjának, korlátainak felújítására, továbbá a gázkazán működőképessé tételére fordítja.

A felújítási munkák sorrendje:

1. gázkazán javítása,
2. vizesblokkok és korlátok felújítása.

Bakonycsernye, 2015. március 17.

Turi Balázs

polgármester