Bakonycsernye Község Polgármestere

8056 Bakonycsernye, Rákóczi u. 83.

Tel:22/413-001

e-mail:pm.bakonycsernye@morterseg.hu

**E L Ő T E R J E S Z T É S**

**Bakonycsernye község Önkormányzatának**

**2015. évi közbeszerzési tervére**

Jogszabályi háttér: A közbeszerzésekről szóló 2011. évi CVIII. törvény 33.§ (1) bekezdése

Tisztelt Képviselő-testület!

A fenti jogszabály értelmében képviselő-testület, mint ajánlatkérő minden évben legkésőbb március 31-ig megvizsgálja a tárgyévre vonatkozó építési beruházásait, szolgáltatások igénybevételeit, árubeszerzéseit és a vizsgálatának eredményeképpen elkészíti az éves közbeszerzési tervét.

A 2015. évi költségvetési rendeletet áttekintve Bakonycsernye Község Önkormányzata nem tervez olyan építési beruházást, szolgáltatás igénybevételét, illetve olyan mértékű árubeszerzést, amely eléri az éves költségvetési törvényben meghatározott közbeszerzési értékhatárt.

Az idei évben járdafelújításként megvalósuló építési beruházás, illetve a Hivatal épületét érintő KEOP pályázatban nem szereplő egyéb korszerűsítés sem éri el a szükséges értékhatárt.

Ennek megfelelően az alábbi úgynevezett nullás értékeket tartalmazó közbeszerzési tervet terjesztem a képviselő-testület elé elfogadásra. Amennyiben az év folyamán előre nem tervezett egyéb beruházás, szolgáltatás, vagy beszerzés szükségessége lépne fel, úgy a közbeszerzési tervet módosítani szükséges.

H A T Á R O Z A T T E R V E Z E T

Bakonycsernye Község Önkormányzat Képviselő-testülete a közbeszerzésekről szóló

2011. évi CVIII. törvény 33.§-a alapján az Önkormányzat, mint ajánlatkérő által

2015. évben lefolytatandó közbeszerzési eljárások éves tervét nemleges megjelöléssel

hagyja jóvá az alábbiak szerint:

|  |  |  |  |  |  |
| --- | --- | --- | --- | --- | --- |
| Közbeszerzés elnevezése | Közbeszerzés tárgya | Becsült érték | CPV | Irányadó eljárásrend | Tervezett eljárási rend |
| - | - | 0 | - | - | - |

Megbízza a polgármestert, hogy az esetlegesen év közben felmerülő, közbeszerzési

értékhatárt elérő beruházások, szolgáltatások, árubeszerzések értékét kísérje figyelemmel, s azok felmerülése esetén a közbeszerzési terv módosítását haladéktalanul terjessze a képviselő-testület elé.

*Felelős: polgármester*

*Határidő: közbeszerzési értékhatár elérésének ideje*

Bakonycsernye, 2015. március 13.

Turi Balázs

polgármester