**Bakonycsernye Község Önkormányzat Polgármestere**

**8056 Bakonycsernye Rákóczi út 83.**

**Tel/fax: 22/413-001**

**E-mail: pm.bakonycsernye@morterseg.hu**

ELŐTERJESZTÉS

2015. évi földhordás biztosítására

Tisztelt Képviselő-testület!

Mint minden évben jelentős kiadási tételként szerepel a költségvetésben a földhordás. Ezen megnevezés alatt szoktuk érteni a kül- és belterületi útjaink karbantartásából adódó gépbérleteket is. Ezekre a feladatokra külön vállalkozói szerződésben nem rendelkeztünk, eseti megbízás alapján – megrendelővel - számla és teljesítés igazolás benyújtásával történt a munkavégzés és az elszámolás.

Folyamatos vállalkozói szerződés megkötésére, azért nem került sor, mert ezen tevékenységet végző vállalkozások nem minden esetben voltak azonnal odarendelhetők. Ahol a probléma volt, rendelkezésre állási díjat viszont nem szándékoztunk senki részére fizetni.

Ebből adódóan mindig az éppen szabad munkagéppel és munkaerővel rendelkező vállalkozó került megbízásra.

Ezt a gyakorlatot folytatva, kérem a Tisztelt Képviselő-testületet, hogy határozza meg a földhordás és úthelyreállítási munkák óradíjait a 2015-ös évre.

HATÁROZAT TERVEZET

Bakonycsernye Község földrajzi viszonyaiból adódóan a hirtelen lezúduló csapadékvíz gyakori jelleggel a közlekedésre veszélyes sarat hord le az útra és eltömedékeli a vízelvezető árkokat. A szilárd burkolattal nem rendelkező kül- és belterületi utak a csapadékos időszakban szintén járhatatlanná válnak, akadályozva ezzel a mezőgazdasági tevékenységek végzését.

Ezen problémák elhárítása kapcsán a Képviselő-testület felhatalmazza a polgármestert, hogy a 2015 évben bekövetkező csapadékos időjárás okozta árok és útpatka tisztításokból származó iszapot elszállítassa és az okozott károkat helyreállítassa.

2015-ös évre a következő díjakat határozza meg:

* forgókotrógép 9000Ft/óra+27% ÁFA
* kotró-rakodó gép 7500Ft/óra+27% ÁFA
* LIAZ billencs TGK 5500Ft/óra+27% ÁFA
* henger 4000Ft/óra+27% ÁFA

Felelős: polgármester

Határidő: folyamatos

Turi Balázs

polgármester